પ્રાંતિજ તાલુકાના ઝીંઝવા ગામે ગેરકાયદેસર માટી વહન કરતા એક જેસીબી અને બે ટ્રેકટરો ઝડપી પાડી ભુસ્તર વિભાગની ટીમ દ્વારા પ્રાંતિજ પોલીસ સ્ટેશને વાહનો મૂકી વધુ કાર્યવાહી હાથ ધરી છે. આ અંગે મળતી વિગત અનુસાર પ્રાંતિજ તાલુકાના ઝીંઝવા ગામમાંથી માટીનું ખોદકામ કરી ટ્રેકટરો દ્વારા ગેરકાયદેસર વહન કરવામાં આવતુ હોવાની બાતમી મળતા ભુસ્તરશાસ્ત્રીના આદેશ અનુસાર રવિવારે ભુસ્તર વિભાગના અધિકારીઓની ટીમ દ્વારા તપાસ હાથ ધરવામાં આવી હતી.